**BIOLOŠKI KROŽEK**:

V okviru krožka se bomo z 8. in 9. razredi pripravljali na **tekmovanje iz znanja o sladkorni bolezni**. Novembra bomo na šoli tekmovali v predizboru (šolsko tekmovanje), kjer je možno pridobiti bronasto priznanje. Učenci z dobrimi rezultati odidejo na državno tekmovanje, kjer se potegujejo za srebrna in zlata priznanja. Priprave potekajo na podlagi priporočene literature, seminarskega gradiva, didaktičnih iger, arhiviranih testnih pol, zgibank...



V okviru krožka se bomo pripravljali tudi na **tekmovanje iz botaničnega znanja**, ki ga organizira Botanično društvo Slovenije. Tekmovanje poteka najprej na šolski ravni, kjer učenci lahko dosežejo bronasto priznanje. Uspešni učenci nadaljujejo na državnem nivoju, kjer najboljši v določanju rastlin dosežejo srebrna in zlata priznanja.



Učenci, ki bodo želeli pripraviti raziskovalno nalogo, literarni izdelek, likovni izdelek, filmski izdelek… bodo lahko sodelovali na natečaju, ki ga organizira **Društvo pljučnih in alergijskih bolnikov Slovenije**. Učenci lahko prejmejo bronasto, srebrno ali zlato priznanje **'Trstika'**.